Θελξίονας

Στην ελληνική μυθολογία ο Θελξίονας (Θελξίων) ήταν ο πέμπτος κατά την παράδοση βασιλιάς της Σικυώνας, καταγόμενος από τη γενιά του Αιγιαλέως. Συγκεκριμένα, ο Θελξίονας ήταν εγγονός του Εύρωπα και γιος του Απίου ή Άπιδα, από τον οποίο ονομάσθηκε Απία ολόκληρη η Πελοπόννησος (Παυσ. Β, 5,6) πριν προσλάβει το σημερινό της όνομα από τον Πέλοπα[7] οὗτος ὁ Ἆπις ἐς τοσόνδε ηὐξήθη δυνάμεως, πρὶν ἢ Πέλοπα ἐς Ὀλυμπίαν ἀφικέσθαι, ὡς τὴν ἐντὸς Ἰσθμοῦ χώραν Ἀπίαν ἀπ' ἐκείνου καλεῖσθαι Ἄπιδος δὲ ἦν Θελξίων, Θελξίονος δὲ Αἴγυρος, Παυσανίου Κορινθιακά..

Σύμφωνα όμως με αργειακή παράδοση, ο Θελξίων μαζί με τον Τελχίνα σκότωσαν τον Άπιο (Βιβλιοθήκη Απολλοδώρου, Β΄ 1, 1). Αναφέρεται ένα παιδί του Θελξίονα, ο Αίγυρος.

 παραπομπές 

 Πηγές 
 Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος Χάρη Πάτση, Αθήνα 1969

Κατηγορία:Μυθικοί βασιλείς της Σικυώνας